

***Óvodánkról***

Óvodánk a Duna-Ipoly Nemzeti Park legszebb részén, Pilisszentlászlón található. A község a Pilisi hegyek által határolt területen fekszik. Óvoda épületét 1959. november 7-én adták át, így az idei évben volt 60 éves. Az intézmény jelenleg 2 csoporttal kezdte meg a nevelési évet, ebből 1 csoportban biztosított a szlovák nemzetiségi nyelvi nevelés, a másik általános nevelésű csoport. Csoportszobáink tágasak, világosak, otthonosak a természetes anyagokkal berendezett bútorokkal. Az épülethez tartozó tágas udvar 600 m2 füves, fás terület, változatos és fejlesztő mozgáslehetőséget biztosít a gyermekek számára.

Óvodánkban már az 1990-es évek végétől Fábián Katalin ***Tevékenységközpontú Óvodai Nevelési Program***-ja szerint folyik a nevelés – oktatás. A program alapja a 3-6-7 éves korú gyermekek társadalmi gyakorlatra való általános felkészítése. Amely magába foglalja a gyermeki személyiség fejlesztését, az életre való felkészítését a tevékenységek által a tevékenységeken keresztül. Intézményünkben a gyermekek legfőbb tevékenysége a játék. Óvodai csoportjaink vegyes életkorúak, így családi mintára együttnevelődhetnek különböző életkorú, valamint a sajátos nevelési igényű gyermekek és a testvérek is. Óvodánk fontos feladatának tekinti a nemzetiségi nevelés irányelveinek megvalósítását. A nemzetiségi nyelvoktatás kötetlen, egész napos tevékenységet jelent. A gyermekek fokozatosan szoknak hozzá a ***szlovák nemzetiségi nyelv használatá***hoz életkorunknak megfelelő tevékenységformák és szervezési keretek között. A szlovák nyelv köznyelvi alapszintű elsajátítása, a nyelvgyakorlás lehetőségeinek megteremtése fontos számunkra. Ennek érdekében fontos a kapcsolatteremtés más nemzetiségi óvodákkal, gyerekekkel, felnőttekkel.

Óvodánkban a 2017-2018-as nevelési évben indult el a „***Zöld óvodai alprogram***”. Már a program elindulása előtt is, de az óta még fokozottabb figyelmet fordítunk a természetvédelemre, a környezettudatos magatartás kialakítására. Ehhez kapcsolódóan rendszeresek a környezeti séták és tapasztalatszerzési lehetőségek beépítése a napi tevékenységbe. Az a csodálatos természeti adottság, amely körbeöleli a települést és óvodánkat, páratlan megfigyelési és tapasztalatszerzési lehetőségek sokaságával biztosítja ezt óvodásaink számára.

Kiemelt feladatunknak tekintjük a ***hagyományőrzést – a többségi és kisebbségi népi kultúra ápolását***, ezért a gyermekek nevelésébe beépítjük mindazon értékeket, amelyet a környezet megőrzött, vagy az óvodások számára megőrzésre érdemesnek tart.

***A település rendezvényein rendszeresen részt vesznek óvodásaink***, óvónőink pedig kézműves foglalkozásokkal kedveskednek a falu gyermekeinek. A „Pilisi Ősz” rendezvényen, a Márton napon, a Tök jó napon, az Adventi készülődéskor, a Karácsonyi gyertyagyújtáskor, az Apák napján, az udvarszépítő munkálatok közben, az óvodai nyílt napok alkalmával, az Anyák napján, a Vadvirág napon, és a Nagycsoportosok búcsúztatása során engedtünk bepillantást intézményünkbe, a leendő óvodásoknak és szüleiknek.

***Óvodakép***

Olyan óvodában kívánjuk nevelni ***a gyermekek***et, ahol a gyermek, a szülő és a munkatársak egyaránt ***felszabadultan, biztonságban érzik magukat***. Az egyén tiszteletben tartása mellett a társas viselkedés megtapasztaltatásával, gyakorlásával a gyermekek szocializációját kívánjunk segíteni. ***Biztosítjuk a gyermekek fejlődésének optimális feltételeit.***

***Segítjük az iskolai közösségbe történő beilleszkedéshez szükséges gyermeki személyiségvonások fejlődését***.(iskolalátogatásokkal, meghívjuk az elsős tanító néniket, közös programokat szervezünk, visszahívjuk az elballagott óvodásokat…).

***Kialakítjuk a gyermekek környezettudatos magatartását.*** Gondoskodunk a gyermeki szükségletek kielégítéséről, az érzelmi biztonságot nyújtó derűs, szeretetteljes óvodai légkör megteremtéséről: ***a testi, a szociális és az értelmi képességek egyéni és életkori-specifikus alakításáról.***

***Óvodánk specialitásai***

***Olyan óvodába várjuk a gyerekeket, ahol szeretetben, otthonos, derűs, nyugodt légkörben, biztonságban tölthetik egész napjukat, fejlesztő játékok közt válogathatnak és dinamikus, gyermekszerető óvónők, dajkák veszik őket körül.***

Programjaink:

* A szabad vallásgyakorláshoz helyet és időt biztosítunk, az óvodai foglalkozások rendjéhez igazítottan.
* A néptánc és népi játékok elemeivel ismerkedhetnek. Részt vehetnek a hagyományok ápolásában.
* Beszédhibájukat logopédus javítja.
* Részképesség elakadásoknál fejlesztőpedagógus nyújt segítséget helyben, vagy gyógypedagógus, pszichológus a Szentendrei Pedagógiai Szakszolgálatnál.
* Heti rendszerességgel ismerkedhetnek a gyermektornával.
* Madarász ovi- program havi rendszerességgel, ornitológus közreműködésével történik.
* Kiegészítő tevékenységként választható:
* Ovifoci
* Angol nyelvtanulás

***Jövőbeni céljaink:***

Meggyőződésünk, hogy a ***tehetség ígéretek felkarolása*** már a 3-7 éves korban is fontos, hiszen a gyermekek egyedi és megismételhetetlen személyisége mellett, érdeklődésük, fejlettségi szintjeik és fejlődési ütemeik is eltérőek. Ezért fontosnak tartjuk, hogy az óvodai nevelés során az egyéni és a differenciált bánásmódot egyszerre érvényesítsük, a tehetségfejlesztést beépítsük.

*Folyamatosan bővítjük és cseréljük eszközkészletünket, formáljuk, szépítjük környezetünket, hogy* ***a ránk bízott******gyermekek*** *a mai kor igényeihez* ***a*** *Pedagógiai Programunkhoz igazítottan a lehetőség szerinti* ***legkorszerűbb nevelésben-oktatásban részesüljenek.***

***„Az a feladatunk, hogy a gyermek környezetében olyan hatást fejtsünk ki, hogy egészen a gondolatokba és érzületekbe menően a jót, az igazat, a szépet és a bölcset utánozó lénnyé lehessen.”****/ Rudolf Steiner/*

Intézményünk ***46 férőhely***es, a ***felvétel folyamatos***.

Nádasi Gyula Gáborné

Intézményvezető